**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, пл. „Свобода” №.4, ет. 2,, тел.0879205683, e-mail : oik1508@cik.bg*

ПРОТОКОЛ 28

от редовно заседание на ОИК – Гулянци,

назначена от ЦИК

с Решение № 2201-МИ от 04.09.2023г.и Решение № 2215-МИ от 05.09.2023г.

състояло се на 22.10.2023 г. от 12.00 часа

Заседанието бе открито в 12.00 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 10 членoве на общинската избирателна комисия ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Десислав Дечков) Малинка Калинова - отсъства.

Имаме необходимия кворум по чл.85, ал.3 от ИК, заседанието е редовно и комисията може да приема законосъобразни решения. Обявявам началото на заседание на ОИК Гулянци.

Колеги, предлагам ви следния проект за дневен ред:

т.1 Отговори на сигнали и жалби.

т.2 Организационни въпроси.

Режим на гласуване. Гласували 10 членове на ОИК: за –10( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Десислав Дечков.) Малинка Калинова - отсъства, против -няма

Дневният ред е приет единодушно.

Надя Николова: Колеги, по т.1 има ли постъпили жалби и сигнали? Давам думата на г-жа Илона Петкова.

Г-жа Илона Петкова: Уважаеми колеги, Постъпил е сигнал с копие до ОИК Гулянци подписан от  Димитър Цветанов Зарков -  представител на ПП „ВЪЗРАЖДАНЕ“, заведен с  вх. № 94/ 20.10.2023 г. и № 3/20.10.2023г. в електронния публичен регистър на жалбите и сигналите, подадени в ОИК Гулянци. Същият е депозиран пряко до ВрИД Кмет на Община Гулянци.

В сигнала се твърди, от  Димитър Зарков, цитирам: „ след многократни сигнали от жители на село Брест, е забелязано, че кандидатът  за кмет на селото и настоящ такъв Цецо Луканов, в момента усилено насипва улиците с камък, една седмица преди изборите, използвайки и управлявайки лична техника“. Подателят на сигнала иска отговор от ВрИД Кмет на Община Гулянци и  ОИК Гулянци „в качеството си на какъв извършва тази дейност, била ли е планирана тя, от кого е получен материалът, който използва за това си действие и дали то е нарушение на изборния кодекс.“

По сигнала липсва доказателствен материал от каквото и да е било естество. Липсва конкретен час на извършените действия. Липсва и твърдение за конкретно нарушение на изборното законодателство. Лицето сочено,  като подател на сигнала е поканено в ОИК Гулянци  да изложи,  в какво конкретно се състои оплакването му и своите лични възприятия или да представи доказателства за евентуално нарушение. На посочения в сигнала телефон  е дадено указание,  като е посочен срок – до 12.00ч. на 22.10.23г.- часът на заседанието на ОИК, в който да се изпълни. До разглеждане на настоящото решение, в ОИК се яви подателят на сигнала, като  беше  представено  доказателство - видеоклип, който беше представен на членовете на комисията, чрез мобилно устройство на приносителя Димитър Зарков, допълнително, въпреки предоставената му възможност, подателят на сигнала  не  посочени кои  точно разпоредби на Изборния кодекс са нарушени. След обсъждане, ОИК – Гулянци, реши да не приема и не прилага към жалбата показания видеоматериал, същият не сочи информация за датата и мястото, не сочи точният момент минута, секунда на заснемането  му, не сочи  авторство, също така членовете на ОИК Гулянци изразяват становище, относно законността и начина на извършване на видеозаснемането.

С оглед на горното така подаденият  сигнал е неоснователен и не съдържа данни за  извършено нарушение на разпоредбите  на чл. 182, 183, 184 и чл.185 от ИК, относно забрана за предизборна агитация. Същата е дефинирана в Допълнителните разпоредби на ИК, параграф 1 т. 17. Предвид изложеното и на основание чл. 87, ал.1, т.22 от Изборния кодекс, предлагам на Общинската избирателна комисия – Гулянци да вземе решение по подадената жалба, с което не се установява нарушение на разпоредбите на  чл. 182, 183, 184 и чл.185 от ИК, относно забрана за предизборна агитация по сигнал  от Димитър Цветанов Зарков–представител на ПП „ВЪЗРАЖДАНЕ“;

Надя Николова: Колеги, има ли други мнения във връзка с направеното предложение? Не виждам. Предлагам да гласуваме.

Режим на гласуване. Гласували 10 членове на ОИК: за –10 ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Десислав Дечков) Малинка Калинова - отсъства, против -няма

Прието Решение № 101 – МИ/22.10.2023 г. с 10 гласа – за, против - няма. Приетото решение да се обяви на таблото и на страницата на ОИК Гулянци.

Надя Николова: Колеги, по т.2 има ли постъпили писма или организационни въпроси за разглеждане? Не виждам.

Поради изчерпване на дневния ред закривам заседанието.

Заседанието е закрито на 22.10.2023г. в 13.30ч.

Председател: Надя Борисова Николова

Секретар: Илона Кръстева Петкова